
LIETUVIŲ KALBOS IR LITERATŪROS EDUKACINIŲ UŽSIĖMIMŲ MOKYMŲ  PASLAUGŲ (TŪM)  PIRKIMO TECHNINĖ SPECIFIKACIJA

I SKYRIUS 
PIRKIMO OBJEKTAS

1. Pirkimo objektas – lietuvių kalbos ir literatūros edukacinių užsiėmimų mokymų, skirtų pagilinti ir papildyti „Tūkstantmečio mokyklų II“ (toliau – TŪM) programoje dalyvaujančių Kauno miesto savivaldybės mokyklų III gimn. kl. mokinių turimas žinias apie svarbiausius lietuvių literatūros istorijos etapus, asmenybes ir jų darbus, paslaugų pirkimas. Vieno edukacinių užsiėmimų mokymų ciklo vienos klasės mokiniams (iki 30 mokinių ir mokytojui) trukmė turi būti ne mažesnė kaip 60 akad. val. vienai klasei ir susidėti iš: edukacinių užsiėmimų už mokyklos ribų – ne mažiau kaip 26 akad. val.; konsultacijų mokiniams rengiant kūrybinius projektus nuotoliniu būdu – ne mažiau kaip 12 akad. val.; edukacinių užsiėmimų mokykloje – ne mažiau kaip 22 akad. val. (toliau – edukacinių užsiėmimų ciklas). Tiekėjas turės pravesti 20 edukacinių užsiėmimų ciklų (po vieną edukacinių užsiėmimų ciklą kiekvienai klasei, t. y. 20 edukacinių užsiėmimų ciklų 20 klasių). 
Edukacinių užsiėmimų ciklo metodinei medžiagai parengti turi būti suorganizuotos lietuvių kalbos mokytojų kūrybinės dirbtuvės (toliau – kūrybinės dirbtuvės), ne mažiau kaip 18 akademinių valandų. Į kūrybines dirbtuves turi būti įtraukta 10 TŪM ir tinklaveikos būdu programoje dalyvaujančių mokyklų lietuvių k. mokytojų.
TŪM mokyklos, kurių III gimn. kl. mokiniams bus skirtas ciklas ir kuriose vyks užsiėmimai (edukaciniai užsiėmimai mokykloje):
1.1. Kauno „Aušros“ gimnazija;
1.2. Kauno Jono Basanavičiaus gimnazija;
1.3. Kauno Stepono Dariaus ir Stasio Girėno gimnazija;
1.4. Kauno Kovo 11-osios gimnazija;
1.5. Kauno Maironio universitetinė gimnazija;
1.6. Kauno Palemono gimnazija;
1.7. Kauno tarptautinė gimnazija;
1.8. Prezidento Antano Smetonos gimnazija;
1.9. Kauno „Santaros“ gimnazija;
1.10. Kauno „Saulės“ gimnazija;
1.11. Kauno „Varpo“ gimnazija.
2. Perkančioji organizacija – Kauno miesto savivaldybės administracija (toliau – Pirkėjas). 
3. Pirkėjas vykdo projektą „Tūkstantmečio mokyklos II“ Nr. 10-012-P-0001 pagal 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos Švietimo plėtros programos pažangos priemonę Nr. 12-003-03-01-01 „Įgyvendinti „Tūkstantmečio mokyklų“ programą“. Projektas finansuojamas Ekonomikos gaivinimo ir atsparumo didinimo priemonės (EGADP) ir Lietuvos Respublikos valstybės biudžeto lėšomis.
4. Tikslinė dalyvių grupė – edukacinių užsiėmimų cikluose TŪM programoje dalyvaujančių mokyklų III gimn. kl. mokiniai ir lietuvių k. mokytojai (20 klasių); kūrybinėse dirbtuvėse – TŪM programoje ir tinklaveikos būdu dalyvaujančių mokyklų lietuvių k. mokytojai (10). Dalyvių sąrašas su el. pašto adresais bus pateiktas Tiekėjui ne vėliau kaip likus 5 darbo dienoms iki atitinkamų užsiėmimų (kūrybinių dirbtuvių ar atitinkamo edukacinių užsiėmimo ciklo pradžios).
5. Edukacinių užsiėmimų ciklo tikslas – pasitelkiant šiuolaikines technologijas, meno ir mokslo srities atstovus ir vedant profesionalius lietuvių kalbos kontekstinio ugdymo užsiėmimus, sukurti sąlygas vyresniųjų klasių mokiniams pagilinti ir papildyti lietuvių kalbos ir literatūros žinias ir pasiruošti valstybiniam brandos egzaminui. 
6. Paslaugos turi būti suteiktos iki 2026 m. kovo 31 d. Edukacinių užsiėmimų ciklai turi būti organizuojami ugdymo proceso metu. Per visą paslaugų teikimo laikotarpį turi būti pravesta 20 edukacinių užsiėmimų ciklų. Kūrybinės dirbtuvės mokytojams gali būti vedamos nuotoliniu, kontaktiniu arba mišriu būdu. 
7. Tiekėjas turi užtikrinti, kad teikiant paslaugas nebus veiksmų, kurie:
7.1. turėtų neigiamą poveikį lygių galimybių ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principams įgyvendinti;
7.2. turėtų neigiamą poveikį darnaus vystymosi principui įgyvendinti.
8. Tiekėjas turi užtikrinti, kad teikiant paslaugas bus aktyviai prisidedama prie darnaus vystymosi ir (ar) lygių galimybių visiems horizontaliųjų principų įgyvendinimo: 
8.1. kartu su dalyvių sąrašu Pirkėjas pateiks informaciją (jeigu tokia bus) apie tai, ar dalyviai turi specialiųjų poreikių, į kuriuos Tiekėjas turi atsižvelgti (pvz., suorganizuodamas gestų kalbos specialisto paslaugą, parinkdamas tinkamas mokomąsias priemones akliesiems ar silpnaregiams ir pan.);
8.2. paslaugų teikimui naudojama įranga ir priemonės turi atitikti universalaus dizaino principus (pvz., prieinamumo, lankstumo, paprasto ir intuityvaus naudojimo, tolerancijos klaidoms ir kt.) (daugiau apie universalų dizainą: https://www.ndt.lt/universalus-dizainas/).

II SKYRIUS
REIKALAVIMAI UŽSIĖMIMAMS

9. Prieš pirmąjį edukacinių užsiėmimų mokymų ciklo mokiniams įgyvendinimą Tiekėjas ne mažiau kaip 18 akad. val. turi skirti kūrybinėms dirbtuvėms su lietuvių k. mokytojais (10 TŪM ir tinklaveikos būdu dalyvaujančių mokyklų mokytojų), kurių metu išryškinama lietuvių kalbos ir literatūros dalyko problematika, nustatomos gairės edukacinių užsiėmimų ciklo metodinės medžiagos turiniui, kuriomis remdamasis Tiekėjas turės parengti metodinę medžiagą vedant edukacinių užsiėmimų ciklą. Kūrybinės dirbtuvės turi būti pravestos ir ciklo metodinė medžiaga ir jos santrauka (skirta mokiniams) parengta ir suderinta su Pirkėju ne vėliau kaip per 2 mėnesius nuo Sutarties įsigaliojimo dienos. Jei į 2 mėnesius patenka laikotarpis, kada mokymai negali būti vedami (t. y. laikotarpiu nuo birželio 1 d. iki rugpjūčio 22 d.), laikotarpis atitinkamai prasitęsia.
10. Edukacinių užsiėmimų ciklas turi pasižymėti aiškiai apibrėžtais ir pagrįstai keliamais tikslais ir uždaviniais, siekiant pagilinti ir papildyti III gimn. kl. mokinių turimas žinias apie svarbiausius lietuvių literatūros istorijos etapus, asmenybes ir jų darbus ir pasiruošti valstybiniam brandos egzaminui. Vedant edukacinių užsiėmimų ciklą turi būti naudojami šiuolaikiški ir inovatyvūs mokymo metodai ir priemonės, padedantys mokiniams įgyti reikiamas žinias bei kompetencijas. 
11. Edukacinių užsiėmimų ciklo grafikas, nurodant užsiėmimų pavadinimus, temas (turinį) (pagal parengtą ir suderintą su Pirkėju metodinę medžiagą), užsiėmimų trukmę, užsiėmimus vesiančius specialistus, ugdomas kompetencijas, datas, laiką, vietą (mokykla, muziejus ir pan.), būdą (kontaktinis ar nuotolinis), turi būti suderinti su mokykla, su kurios mokiniais bus vykdomi užsiėmimai, ir Pirkėju ne vėliau kaip likus 5 (penkioms) darbo dienoms iki atitinkamo edukacinių užsiėmimų ciklo pradžios. Kūrybinių dirbtuvių užsiėmimų grafikas nurodant užsiėmimų pavadinimus, temas (turinį), užsiėmimų trukmę, užsiėmimus vesiantį (-čius) specialistą   (-us), datas, laiką, vietą ir būdą (kontaktiniu ar nuotoliniu būdu) turi būti suderintas su Pirkėju ne vėliau kaip likus 5 darbo dienoms iki pirmojo kūrybinių dirbtuvių užsiėmimo pradžios.
Sutarties vykdymo metu edukacinių užsiėmimų ciklo ir kūrybinių dirbtuvių užsiėmimų grafikai gali būti tikslinami bet kurios iš šalių iniciatyva. Apie norimą patikslinti grafikų informaciją, kita šalis turi būti informuota ne vėliau kaip prieš 5 (penkias) darbo dienas iki pirmojo užsiėmimo  klasei ar mokytojams pradžios pateikiant kitai šaliai patikslintą programos grafiką suderinti. Jeigu patikslintas grafikas nėra suderinamas, nederinanti šalis dėl to turi pateikti argumentuotus motyvus. Edukacinių užsiėmimų ciklo ar kūrybinių dirbtuvių užsiėmimų grafiko nepateikimas, nesuderinimas nustatyta tvarka arba suderinto grafiko nesilaikymas yra esminis Sutarties pažeidimas.    
Tiekėjas kartu su pateiktu derinti mokymų grafiku turi pateikti  lektorių vesiančių mokymus mokiniams  teisėto darbo su vaikais kodus (QR kodus), kaip numatyta Lietuvos Respublikos vaiko teisių apsaugos pagrindų įstatymo 30 straipsnyje. Lektorius, kurio QR kodas nebus pateiktas vesti mokymų mokiniams negalės.
12. Edukacinių užsiėmimų ciklo metodinė medžiaga turi būti parengta pagal Priešmokyklinio, pradinio, pagrindinio ir vidurinio ugdymo bendrąsias programas, patvirtintas Lietuvos Respublikos švietimo, mokslo ir sporto ministro nustatyta tvarka, ir atitikti III gimn. kl. lietuvių k. ir literatūros dalyko turinį. 
13. Vieną edukacinių užsiėmimų ciklą turi sudaryti ne mažiau kaip 14 užsiėmimų (iš viso ne mažiau kaip 48 akad. val. kontaktiniu būdu  ir ne mažiau kaip 6 užsiėmimai – konsultacijos mokiniams rengiant kūrybinius projektus nuotoliniu būdu (iš viso ne mažiau kaip 12 akad. val., konsultacijos vedamos visai klasei kartu) kiekvienai dalyvaujančiai klasei: 
13.1. edukaciniai užsiėmimai turi apimti teoriją ir praktiką, taikant atvejų analizę, darbą grupėse, namų darbo, kūrybinio projekto atlikimą, refleksiją ir pan., atitikti universalaus dizaino principus ir būti skirti mokiniams, besiruošiantiems valstybiniams brandos egzaminams;
13.2. veikloms už mokyklos ribų (veiklomis už mokyklos ribų laikoma: išvykos į muziejus ir / ar autorių namus, susitikimas (-ai) su rašytojais ir pan.) turi būti skirta ne mažiau kaip 26 akad. val., veikloms mokykloje – ne mažiau kaip 22 akad. val.; nuotolinėms konsultacijoms mokinių grupėms, rengiančioms kūrybinius projektus, – ne mažiau kaip 12 akad. val.; 
13.3. edukacinių užsiėmimų ciklo metu turi būti išryškintas ir atskleistas lietuvių literatūros istorijos kontekstas (nuo renesanso iki postmodernizmo), nagrinėjant Antano Baranausko, Kristijono Donelaičio, Jono Mačiulio-Maironio, Žemaitės, Juozo Tumo Vaižganto, Jono Biliūno, Balio Sruogos, Vinco Mykolaičio-Putino, Salomėjos Nėries, Antano Škėmos asmenybės bruožus, gyvenimą, kūrybą.
Vedant edukacinius užsiėmimus mokykloje ir vedant konsultacijas (rengiant kūrybinius projektus) nuotoliniu būdu atskiros klasės negali būti jungiamos. Veiklose už mokyklos ribų (veiklomis už mokyklos ribų laikoma: išvykos į muziejus ir / ar autorių namus, susitikimas (-ai) su rašytojais ir pan.) gali būti jungiamos ne daugiau kaip 2 klasės;
13.4. edukacinio užsiėmimo struktūra: 
· per unikalias muziejines vertybes, ekspedicijų ar kitu metu surinktus atsiminimus ir kitą muziejinę medžiagą pristatomas ir aptariamas nagrinėjamo autoriaus istorinis, literatūrinis ir kultūrinis kontekstas; 
· analizuojami svarbiausi autoriaus kūriniai, susipažįstama su kūrybiniais rankraščiais, atliekamos įvairios žinias įtvirtinančios užduotys;
· įsivertinimas – refleksija, diskusija su apibendrinimu;
13.5. edukacinių užsiėmimų ciklo metu turi būti organizuojamos išvykos į muziejus / autorių namus (ne mažiau kaip 5 (penkios) išvykos), susitikimas (-ai) su rašytojais (ne mažiau kaip 1 (vienas) susitikimas). Išlaidos išvykoms (kelionė, bilietai ir pan.) turi būti įskaičiuotos į pasiūlymo kainą. Išvykos vietos turi būti susijusios su edukacinių užsiėmimų turiniu – svarbiausiais lietuvių literatūros istorijos etapais, asmenybėmis bei jų darbais, kurių lankymas padėtų mokiniams geriau įsisavinti dalyką ir pasiruošti valstybiniam brandos egzaminui. Išvykos vietos turi būti suplanuotos taip, kad mokiniai galėtų nuvykti ir parvykti tą pačią užsiėmimo dieną. Kelionės laikas neįskaičiuojamas į edukacinio užsiėmimo trukmę;
13.6. mokiniai dirbdami grupėse turi atlikti kūrybinius projektus (kiekviena grupė po vieną kūrybinį projektą), kurių metu per muziejines vertybes atras išskirtinės, įdomios informacijos apie lietuvių rašytojus, jų kūrybą ir, surinkę faktus ir atlikę analizę, parengti pristatymą kitų grupių nariams. Kūrybinio projekto metu kiekvienai grupei turi būti paskirtas kuratorius; 
13.7. paskutinį edukacinio užsiėmimų ciklo užsiėmimą turi būti organizuojamas ciklo apibendrinimas, kurio metu vyks kūrybinių projektų pristatymai, diskusija, geriausių kūrybinių projektų įvertinimas (klasėje išrinktas vienas geriausias kūrybinis projektas). 
14. Tiekėjas turi parengti edukacinių užsiėmimų ciklo metodinę medžiagą ir jos santrauką (užsiėmimų pristatymų santraukos su esmine informacija, pateiktys, kita aktuali informacija). Metodinė medžiaga ir jos santrauka turi būti išdėstyta ir pateikta informatyviai, glaustai, parengta taisyklinga lietuvių kalba, parengta remiantis informacinio prieinamumo principais žmonėms su regos negalia (daugiau: https://lnf.lt/wp-content/uploads/2018/12/Internetas_visiems.pdf). Mokymų medžiagos turinį ir santrauką Tiekėjas privalo koreguoti pagal Pirkėjo  pastabas (jei tokių bus). Metodinėje medžiagoje ir santraukoje turi būti nurodyti „Tūkstantmečio mokyklų II“ programos pavadinimas ir viešinimo ženklai – logotipai.
15. Edukaciniai užsiėmimai turi vykti lietuvių kalba.
16. Tiekėjas turi pasirūpinti edukacinių užsiėmimų ciklo įgyvendinimui reikalingomis priemonėmis ir atributika, įvykdyti ne mažiau kaip 1 (vieną) projekto viešinimo veiklą per visą paslaugų teikimo laikotarpį (įrašas spaudoje – pranešimas spaudai / interviu su programos dalyviais / iniciatoriais / specialistais ir pan.). 
17. Edukacinių užsiėmimų mokymai vienai klasei turi vykti vienu metu. 
18. Edukacinis užsiėmimų ciklas mokykloje turi vykti ugdymo proceso metu – lietuvių k. ir literatūros pamokose, o vieno edukacinio užsiėmimo trukmė ne trumpesnė kaip 2 akad. val. Kūrybinės dirbtuvės mokytojams (nuotoliniu, kontaktiniu arba mišriu būdu) turi vykti darbo dienomis ne anksčiau kaip nuo 14.00 val. Jeigu kūrybinės dirbtuvės vykdomos mokinių atostogų metu, tokiu atveju užsiėmimų pradžios laikas darbo dienomis gali būti ne ankstesnis kaip 8.00 val. Kūrybinės dirbtuvės gali vykti ne vėliau kaip iki 18.00 val. Kūrybinės dirbtuvės negali būti vykdomos laikotarpiu nuo birželio 1 d. iki rugpjūčio 22 d. 
19. Metodinės medžiagos santrauka, edukacinių užsiėmimų grafikas turi būti pateikti skaitmeniniu formatu ir išsiųsti elektroniniu paštu ne vėliau kaip likus 3 (trims) darbo dienoms iki edukacinių užsiėmimų ciklo pradžios mokyklai ir mokytojui, su kurios mokiniais bus vykdomi užsiėmimai, ir Pirkėjui. Mokiniams turi būti išsiųstas edukacinių užsiėmimų grafikas ir metodinės medžiagos santrauka. 
Kūrybinių dirbtuvių užsiėmimų grafikas nurodant užsiėmimų pavadinimus, temas (turinį), užsiėmimų trukmę, užsiėmimus vesiantį (-čius) specialistą (-us), datas, laiką, vietą ir būdą (kontaktiniu ar nuotoliniu būdu) turi būti išsiųstas jose dalyvausiantiems mokytojams ne vėliau kaip likus 3 (trims) darbo dienoms iki pirmojo kūrybinių dirbtuvių užsiėmimo pradžios. 
20. Kai edukaciniai užsiėmimai (konsultacijos rengiant kūrybinius projektus) / kūrybinės dirbtuvės vykdomi nuotoliniu būdu, Tiekėjas turi pasirūpinti mokymų platforma ir atsiųsti kiekvieno užsiėmimo prisijungimo nuorodą Pirkėjui ir visiems dalyviams ne vėliau kaip likus 2 (dviem) darbo dienoms iki atitinkamo užsiėmimo pradžios.
21. Sutarties vykdymo metu Techninės specifikacijos 11 punkte nurodyta suderinta informacija gali būti tikslinama bet kurios iš šalių iniciatyva. Apie norimą patikslinti informaciją kita šalis turi būti informuota ne vėliau kaip prieš 5 (penkias) darbo dienas iki planuotų užsiėmimų ciklo dienos, pateikiant kitai šaliai patikslintą užsiėmimų ciklo grafiką suderinti. Jeigu patikslinta informacija nėra suderinama, nederinanti šalis dėl to turi pateikti argumentuotus motyvus.
22. Metodinės medžiagos, užsiėmimų ciklo grafiko nepateikimas, nesuderinimas nustatyta tvarka arba suderinto grafiko nesilaikymas yra esminis Sutarties pažeidimas.

III SKYRIUS 
REIKALAVIMAI PASLAUGŲ TEIKIMUI

23. Kūrybinės dirbtuvės lietuvių k. mokytojams gali būti organizuojamos nuotoliniu būdu arba vienoje iš TŪM mokyklų (Tiekėjas tokiu atveju pats turi iš anksto suderinti su atitinkama mokykla ir atitinkamai šią informaciją nurodyti techninės specifikacijos 11 punkte nurodytame  kūrybinių dirbtuvių užsiėmimų grafike). Edukaciniams užsiėmimams už mokyklos ribų reikalingomis patalpomis (jei tokios bus reikalingos) taip pat turi pasirūpinti Tiekėjas. Patalpos turi būti prieinamos žmonėms su judėjimo negalia, švarios, tvarkingos, apšviestos, su reikalingomis priemonėmis mokymų temoms perteikti ir praktiniams užsiėmimams organizuoti, atsižvelgiant į užsiėmimų ciklo programą ir turinio specifiką. 
[bookmark: _GoBack]24. Paslaugų teikėjas turi paskirti asmenį, atsakingą už mokymų organizavimą visą Sutarties galiojimo laikotarpį, į kurį Pirkėjas / dalyviai / mokykla, kurios mokiniams bus vykdomi užsiėmimai, galėtų kreiptis dėl teikiamų paslaugų ir (arba) užsiėmimų ciklo metu iškilusių problemų, kaip numatyta Sutarties bendrųjų sąlygų 4.2 p.
25. Tiekėjas turi užtikrinti ryšio palaikymą su mokyklomis, su kurių mokiniais bus vykdomi užsiėmimai, dalyviais ir Pirkėju.
26. Tiekėjas turi fiksuoti edukacinių užsiėmimų  ir kūrybinių dirbtuvių užsiėmimų dalyvių lankomumą kiekvieną užsiėmimų dieną, užsiėmimų pradžioje dalyvių parašais (tuo atveju, jei vyksta kontaktiniu būdu ir darant momentines ekrano kopijas (print screen) pradžioje ir pabaigoje, kuriose matyti prisijungimo pradžios ir pabaigos laikas (arba bendra trukmė), prisijungusio dalyvio vardas ir pavardė (el. formatu), tuo atveju, jei vyksta nuotoliniu būdu). Tiekėjas bendradarbiaudamas su pirkėju turi užtikrinti, kad užsiėmimų pabaigoje būtų pasiektas Pirkėjo suplanuotas edukacinių užsiėmimų dalyvių skaičius – per visą paslaugų teikimo trukmę privaloma – 20 klasių ir 10 lietuvių kalbos mokytojų kūrybinėse dirbtuvėse. 
27. Tiekėjas turi parengti 2 (du) klausimynus prieš edukacinių užsiėmimų ciklą mokiniams, siekiant išsiaiškinti su kokiais mokymosi iššūkiais lietuvių k. ir literatūros pamokose susiduria vyriausiųjų klasių mokiniai, ir po jo, siekiant išsiaiškinti, kaip mokiniai vertina užsiėmimus, jų teikiamą naudą ir pan., atlikti gautų duomenų analizę ir ją pateikti Pirkėjui pasibaigus edukacinių užsiėmimų ciklui.
28. Po kūrybinių dirbtuvių užsiėmimų pabaigos ir po kiekvieno edukacinių užsiėmimų ciklo pabaigos Tiekėjas per 5 (penkias) darbo dienas po paskutinio užsiėmimo turi pateikti Pirkėjui ataskaitą apie suteiktas kūrybinių dirbtuvių užsiėmimų ir atitinkamo edukacinių užsiėmimų ciklo paslaugas. Kartu su pirmąja teikiama edukacinių užsiėmimų ciklo ataskaita privalo būti pateikta ataskaita apie įvykusius kūrybinių dirbtuvių užsiėmimus. Ataskaitą turi sudaryti:
28.1. dalyvių sąrašai su dalyvių vardais, pavardėmis, parašais kiekvieną užsiėmimų dieną (vykstant kontaktiniams užsiėmimams) (el. versija ir originalai);
28.2. vykstant nuotoliniams užsiėmimams (kai paslauga teikiama per kompiuterinę programinę įrangą) – daromos momentinės ekrano kopijos (print screen) pradžioje ir pabaigoje, kuriose matyti prisijungimo pradžios ir pabaigos laikas (arba bendra trukmė), prisijungusio dalyvio vardas ir pavardė (el. versija);
28.3. dalyvių užpildytos apklausos anketos (forma bus pateikta Pirkėjo),  dalyvių sąrašas su parašais (el. versija ir originalai);
28.4. Paslaugų teikėjo parengtų 2 (dviejų) klausimynų analizė (skaitmeniniu formatu) (taikoma tik edukacinių užsiėmimų ciklui);
28.5. metodinė medžiaga (įskaitant santrauką) ir dalijamoji medžiaga (jei tokia buvo) metodinė medžiaga (įskaitant santrauką) ir dalijamoji medžiaga (jei tokia buvo) (skaitmeniniu formatu) (taikoma tik edukacinių užsiėmimų ciklui);
28.6. kūrybinių dirbtuvių užsiėmimų grafikas / edukacinių užsiėmimų ciklo grafikas, kiekvienam ciklui atskirai (skaitmeniniu formatu).
29. Reikalavimai edukacinių užsiėmimų / kūrybinių dirbtuvių užsiėmimų dalyvių kavos pertraukai:
29.1. kontaktinių edukacinių / kūrybinių dirbtuvių užsiėmimų, kurie trunka 4 ir daugiau akad. val., metu Tiekėjas turi organizuoti 1 (vieną) kavos pertrauką visiems edukacinių užsiėmimų / kūrybinių dirbtuvių dalyviams;
29.2. teikiamos maitinimo paslaugos turi atitikti Lietuvos higienos normą HN15:2021 „Maisto higiena“, patvirtintą Lietuvos Respublikos sveikatos apsaugos ministro 2005 m. rugsėjo 1 d. įsakymu Nr. V-675;
29.3. kavos pertraukos organizuojamos tame pačiame pastate, kur vyksta edukaciniai / kūrybinių dirbtuvių užsiėmimai;
29.4. kiekvienai kavos pertraukai vienam dalyviui turi būti pateikta: 1 puodelis kavos ir / ar 1 puodelis arbatos, ne mažiau kaip 10 g grietinėlės ir / arba pienas, cukrus, citrinos griežinėliai. Kavos pertraukos metu kiekvienam dalyviui pateikiama saldžių / sūrių konditerijos gaminių (2–3 rūšys, ne mažiau kaip po 150 g 1 dalyviui); 
29.5. kavos pertraukų laikas numatomas su Pirkėju suderintose edukacinių užsiėmimų / kūrybinių dirbtuvių užsiėmimų darbotvarkėse. 

______________________________
